Σωτήρης Αναστασόπουλος

Ο Σωτήρης (Σωτήριος) Αναστασόπουλος ήταν Έλληνας αθλητής της Γ.Ε. Πατρών πρωταθλητής του στίβου από την Πάτρα, μέλος της εθνικής ομάδας. Είχε κατακτήσει μετάλλια στα πανελλήνια πρωταθλήματα του 1906, 1907, του 1909 και του 1912 σε αγωνίσματα δρόμου και άλματαΚώστας Α. Κοκκοβίκας, Αχαΐα. Περί αθλητικού παρελθόντος, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004.

Πήρε μέρος για πρώτη φορά σε αγώνες στους «περιφερειακούς του 1896», όπου στον δρόμο 100 μέτρων μεταξύ εφήβων ήταν πρώτος. Σε επίσημους αγώνες συμμετείχε πάλι το 1900 στους ετήσιους αγώνες του Παναχαϊκού όπου ήταν πρώτος στα 100 μέτρα και στο άλμα εις μήκοςΝίκος Ε. Πολίτης, Ο Πατραϊκός Αθλητισμός, Τόμος Α', Η πρώτη δεκαετία: 1891-1900, Αχαϊκές εκδόσεις, Πάτρα 1994, ISBN 960-7164-93-X. Ήδη το 1900 θεωρούνταν από τους ταχύτερους Έλληνες δρομείς στα 100 μέτρα είχε επίδοση 12΄΄ όταν το πανελλήνιο ρεκόρ ήταν στα 11΄΄6 . Στους Α΄ σχολικούς αγώνες της Πάτρας την ίδια χρονιά ήταν πρώτος στο άλμα κατά μήκος με άλμα 5,40 μέτραΑνδρέας Ευθ. Μουγγολιάς, Το Β΄ Γυμνάσιον εν Πάτραις, Αχαία: Δύο αιώνων παρουσία στη νεοελληνική εκπαίδευση, έκδοση τυπογραφείο Γεώργιου Ι. Πετράκη, Πάτρα 1999, σελ. 111.

Στους πανελλήνιους αγώνες του 1906 κατέκτησε τρία μετάλλια, ήταν πρώτος στο άλμα εις μήκος με άλμα στα 5,76 μέτρα, ήταν δεύτερος στα 400 μέτρα, και τρίτος στα 100 μέτραΝίκος Ε. Πολίτης, Ο Πατραϊκός Αθλητισμός, Τόμος Β', Από την εποχή του Τόφαλου ως την ίδρυση της Παναχαϊκής, Αχαϊκές εκδόσεις, Πάτρα 1997, ISBN 960-7164-92-X. Την ίδια χρονιά συμμετείχε με τα ελληνικά χρώματα στην Μεσολυμπιάδα του 1906 σε τρία αγωνίσματα χωρίς επιτυχία, στα 100 και 400 μέτρα έτρεξε στους προκριματικούς και στο άλμα εις μήκος.

Στο πανελλήνιο πρωτάθλημα του 1907 ήταν τρίτος στον τελικό των 800 μέτρων, αγωνίστηκε και στους τελικούς των 400 μέτρων και του άλματος εις μήκος χωρίς να κατακτήσει μετάλλιο. Το 1912 πήρε μεταγραφή για τον Παναχαϊκό Γ.Σ. όπου συμμετείχε μαζί του στο πανελλήνιο πρωτάθλημα του 1912 όπου ήταν τρίτος στο άλμα εις μήκος με άλμα στα 6,09 μέτρα.

 Διακρίσεις 
Πανελλήνιο πρωτάθλημα
100μ.
3ος: 1906

400μ.
2ος: 1906

άλμα εις μήκος άνευ φόρας
1ος: 1906

άλμα εις μήκος
3ος: 1912

800μ.
3ος: 1907

Παραπομπές

Κατηγορία:Έλληνες αθλητές του άλματος εις μήκος
Κατηγορία:Αθλητές στίβου της Παναχαϊκής
Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές δρόμων μεσαίων αποστάσεων
Κατηγορία:Κάτοχοι μεταλλίων του Πανελλήνιου Πρωταθλήματος Στίβου